《胥泽民招饮二首 其二》
宋代·孙觌

苍茫夜气合，渺渺风露清。篮舆兀醉梦，翩若孤雁征。

老马志万里，络首丧其生。十年饱刍豆，立仗不敢鸣。

自识酒中趣，承辞身后名。皎皎一片心，不受宠辱惊。

清风悲永夜，万窍同一声。醉里有归路，彷佛游化城。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。